भारत के संबिधान के 8वीं-अनुसूची में भोजपुरी के सामिल करावे खातिर लंबा समय से माँग उठावल जा रहल बा। कई बेर एकरा खातिर धरना-पर्दर्शन के आयोजन हो चुकल बा आ भोजपुरी भाषा के साहित्यकार, पत्रकार आ चिंतक लोग एकरा खातिर कई किसिम के तर्क दे रहल बा। ओहीजे अइसन लोगन के भी कमी ना बा जे लोग एह माँग के बाकायदा बिरोध करे वाला बा। बिरोधी लोगन के तर्क भोजपुरी के भाषा के दर्जा मिलले से हिंदी के कमजोर होखे के बा।